
ŠAKIŲ RAJONO SAVIVALDYBĖS  TARYBA

SPRENDIMAS
DĖL VIEŠOSIOS ĮSTAIGOS LEKĖČIŲ AMBULATORIJOS  2009 METŲ FINANSINĖS ATSKAITOMYBĖS TVIRTINIMO BEI PRITARIMO VEIKLOS ATASKAITAI
 

2010 m. balandžio 29 d. Nr. T-93
Šakiai

 

 

                    Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. ir 3 d. 5 p., Viešųjų įstaigų įstatymo (Žin., 1996, Nr.68-1633; 2004, Nr.25-752) 10 str. 1 d. 6 p. ir 12 str. 1 d. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.2 ir 83.5 p., nusprendžia:
                    1.  Patvirtinti viešosios įstaigos Lekėčių ambulatorijos 2009 metų finansinę atskaitomybę (pridedama).

                    2.  Pritarti viešosios įstaigos Lekėčių ambulatorijos 2009 metų veiklos ataskaitai (pridedama).

 

 

Meras


                                                
  Juozas Bertašius

Viešoji įstaiga Lekėčių ambulatorija
Įm. kodas 190809675 Kauno g. 15D, LT-71226, Lekėčiai, Šakių raj.   Tel. (8 345) 47650    El.p. lekeciai@post.omnitel.net
VIEŠOSIOS ĮSTAIGOS LEKĖČIŲ AMBULATORIJOS

2009 METŲ VEIKLOS ATASKAITA

Viešoji įstaiga Lekėčių ambulatorija (toliau tekste - įstaiga) yra pelno nesiekiantis  ribotos civilinės atsakomybės viešasis juridinis asmuo, kurio teisinė forma - viešoji įstaiga. Įstaigos steigėjas - Šakių rajono savivaldybė. Šakių rajono savivaldybės tarybos sprendimu Nr.60, 1997m. spalio 09 d. iš biudžetinės sveikatos priežiūros įstaigos buvo reorganizuota į pelno nesiekiančią savivaldybės viešąją pirminės asmens priežiūros įstaigą. 1997m. spalio 20 d. Šakių rajono savivaldybės potvarkiu Nr.322 įregistruoti viešosios įstaigos Lekėčių ambulatorijos įstatai, registravimo Nr. VŠ 97-5. Įstaigos identifikavimo kodas: 190809675. Įstaigos buveinė - Kauno g.15D, Lekėčiai, Šakių rajonas. Nauji Viešosios įstaigos Lekėčių ambulatorijos įstatai įregistruoti Šakių savivaldybėje 2009 m. rugsėjo 24 d. Viešosios įstaigos Lekėčių ambulatorijos dalininkai finansinių metų pradžioje ir pabaigoje nesikeitė.

Pagal Sveikatos priežiūros įstaigų įstatymo klasifikaciją įstaiga yra Lietuvos nacionalinės sveikatos sistemos dalis, Šakių rajono savivaldybės Viešoji sveikatos priežiūros įstaiga, teikianti ambulatorines pirminės sveikatos priežiūros paslaugas bei užtikrinanti šių paslaugų prieinamumą, tinkamumą bei kokybę Lekėčių seniūnijos gyventojams. Įstaiga finansuojama iš privalomojo sveikatos draudimo fondo lėšų, steigėjo skirtų lėšų, valstybės ir savivaldybių biudžetų tikslinių asignavimų, valstybės ir savivaldybių sveikatos fondų lėšų, valstybės investicinių programų lėšų, Lietuvos ir užsienio fondų asignavimų, skolintų lėšų, lėšų, gaunamų kaip labdara, parama, dovana, taip pat gautos pagal testamentą,  nebiudžetinių lėšų už mokamų paslaugų teikimą, kitų teisėtai įgytų lėšų. 

Gautos lėšos 2009 m. sudarė 247134 Lt (244409 Lt iš PSDF, iš savivaldybės biudžeto - 1167 Lt, iš kitų juridinių ir fizinių asmenų -1558 Lt). Sąnaudos (veiklos ir kitos) sudarė 254041 Lt. Dėl laiku neįvykdytų ligonių kasos ambulatorijai atsiskaitymų – veiklos rezultatas prieš apmokestinimą -6907 Lt.

Finasinių metų laikotarpiu ilgalaikis turtas įsigytas ir perleistas nebuvo.

Įstaigą pasirinko 1188 gyventojai, kuriems asmens sveikatos priežiūros paslaugas teikia vienas šeimos gydytojas, vienas gydytojas odontologas, viena gydytoja akušerė ginekologė, dvi slaugytojos.
2009 m.įstaigoje „Lekėčių ambulatorija“ buvo 4,19 etato, dirbo 7 darbuotojai.

Vidutiniškai vienam įstaigos darbuotojui teko 1672,00 Lt darbo užmokesčio.

Palyginus prisirašiusių gyventojų skaičių pagal amžiaus grupes 2008 m. ir 2009 m. (1 lentelė) išlieka ta pati tendencija – mažėja prisirašiusių gyventojų skaičius dėl mažo gimstamumo, gyventojų migracijos į miestus bei užsienį, daugėja savižudybių atvejų.

	Prisirašiusių gyventojų skaičius pagal amžiaus grupes
	2008 m.
	2009 m.

	iki 1 m.              
	8
	5

	nuo      1 iki 17 metų       
	235
	234

	nuo      18 iki 65metų       
	617
	658

	Daugiau kaip   65 metų             
	284
	291

	Iš viso:
	1144
	1188


1 lentelė Prisirašiusių gyventojų skaičius pagal amžiaus grupes

Bendras apsilankymų skaičius pas gydytojus per 2009 metus - 3938 atvejai (tai sudarė 83 % apsilankiusių vaikų dalis, palyginti su bendru prisirašiusių vaikų skaičiumi ir 69 % apsilankiusių suaugusių dalis, palyginti su bendru prisirašiusių suaugusiųjų skaičiumi). Profilaktiškai patikrinta 57,9 % besikreipusių asmenų.  Aplankytų namuose pacientų buvo 316, (26,6 %) apsilankymų per metus. Vidutinė laukimo trukmė pas šeimos gydytoją nuo 1 iki 7 dienų.
Vyriausioji gydytoja 

                                               Ingrida Radišauskienė







D:\Dokumentai\2010\sprendimai\0429\4sp19.doc

